NORSK - AMERIKANSK NATIONALSANG

Av Sigurd Folkestad

Premiebelønnet i Madison, Wisconsin og i Minneapolis, Minnesota 16.og 17. mai 1914. Tilegnet Sønner av Norge, Loge Ydun, Madison, Wisconsin

*(forsiktig modernisert*)

Vi bygger oss hjem på Amerikas jord

som fribårne sønner av Norge, vår mor.

Vi bor her med arvens og odelens rett,

vi folk av Leif Eriksons vidfarne ætt.

Den kjempe fra Storhavet, stormgrått og stritt,

fant landet her vester og tok det som sitt.

Til «Vinland» det gode, hvor hver mann er fri,

har ætten hans odel. Og ætten er vi.

Århundrer har glemt det. Men se, da den kom,

Kleng Pedersens voksende innvandrerflom*;(Kleng Pedersen organiserte den første reisen over )*

og ryddet seg jordveg og grunnet seg hjem

med vilje, som våget og sa: ´Vi skal frem!´

Da bares et ekko fra oldtiden inn

i Norge her vest: ´Denne grunnen er min.´

Og den vil vi verge med odd og med egg

Så lenge vi minnes den gjeve Hans Hegg. *(Hans Hegg var på den tiden berømt norsk nybygger)*

Her løftet de åpnede utsyn vår ånd.

Her kranset seg krav om den kraftige hånd.

Her lærte oss ensomme nybyggerkår

å hjelpe som brødre, når kampen ble hård

Her eier vi jord som har lønnet vår sved

Og kirker, som lyser om gravene fred.

Her favner vi barn, som har slått sin rot

i landet, hvor fedre fant feste for fot.

Gud la os da eie med trygghet og fred

vårt elskede land inntil tusende ledd.

Han la da oss nordmenn få feste vårt navn

Til frihet, til fremskritt, til folkenes gavn.  
Han verne det bilde av Norge, vår mor,  
som vokser seg fram der vi virker og bor.  
Vi ser det med takk, og vor bønn er til Gud  
slett aldri det elskede billede ut